ہند و پاک میں کشیدگی کی وجہ سے دونوں ملکوں۳۵ ارب ڈالر کا نقصان

ہندوستان اور پاکستان کے درمیان کشیدگی کی وجہ سے دونوں ملکوں کو سالانہ تجارت کی مد میں ۳۵ ارب ڈالر کا نقصان پہنچ رہا ہے۔

خبر کا کوڈ: ۴۳۷۲۵۰

تاریخ: ۲۷ آذر ۲۰۱۸ - ۱۰:۴۱

رسا نیوز ایجنسی کی رپورٹ کے مطابق عالمی بینک کی جانب سے جاری کردہ رپورٹ میں بتایا گیا ہے کہ ہندوستان اور پاکستان کے درمیان کشیدگی کی وجہ سے دونوں ملکوں کو سالانہ تجارت کی مد میں 35 ارب ڈالر کا نقصان پہنچ رہا ہے۔

عالمی بینک نے پاکستان اور بھارت پر زور دیا ہے کہ وہ محاذ آرائی کے بجائے مصنوعی رکاوٹیں گرا کر ایک دوسرے کے ساتھ تعاون کرنا شروع کریں۔

رپورٹ میں کہا گیا ہے کہ ایک دوسرے کے ساتھ تعاون کی صورت میں جنوبی ایشیا کی ان دو سب سے بڑی معیشتوں کے درمیان تجارت کا حجم موجودہ 2 ارب ڈالر سے بڑھ کر 37 ارب ڈالر ہو سکتا ہے۔ عالمی بینک کے مطابق محصولاتی اور غیر محصولاتی رکاوٹیں ختم کرنے سے جنوبی ایشیائی ملکوں کے مابین تجارت 23ارب ڈالر سے بڑھ کر 67 ارب ڈالر ہوسکتی ہے۔/۹۸۹/ف۹۴۰/